Euroopa Parlamendi resolutsioon Euroopa Liidu 2005. eelarveaasta paranduseelarve nr 2/2005 - palkade kohandamine - projekti kohta (9491/2005 - C6-0172/2005 - 2005/2045(BUD))



Euroopa Liidu Teataja 133 E , 08/06/2006 Lk 0103 - 0104



P6_TA(2005)0253 Paranduseelarve 2/2005 projekt Euroopa Parlamendi resolutsioon Euroopa Liidu 2005. eelarveaasta paranduseelarve nr 2/2005 - palkade kohandamine - projekti kohta (9491/2005 - C6-0172/2005 - 2005/2045(BUD)) Euroopa Parlament, - võttes arvesse EÜ asutamislepingu artiklit 272 ja Euratomi asutamislepingu artiklit 177; - võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, [1] ja eelkõige selle artikleid 37 ja 38; - võttes arvesse Euroopa Liidu 2005. aasta üldeelarvet, mis võeti lõplikult vastu 16. detsembril 2004 [2]; - võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelist kokkulepet eelarvedistsipliini ja eelarvemenetluse parandamise kohta [3]; - võttes arvesse komisjoni poolt 30. märtsil 2005. aastal esitatud Euroopa Liidu 2005. eelarveaasta paranduseelarve nr 2/2005 esialgset projekti (SEK(2005)0421); - võttes arvesse nõukogu poolt 30. mail 2005. aastal koostatud paranduseelarve nr 2/2005 projekti (9491/2005 - C6-0172/2005); - võttes arvesse kodukorra artiklit 69 ja IV lisa; - võttes arvesse eelarvekomisjoni raportit (A6-0190/2005), A. arvestades, et töötajate palkade kohandamine 2004. aastal oli oodatust väiksem; B. arvestades, et eelarvepädevad institutsioonid palusid institutsioonidel esitada hinnangud palkade kohandamisest tulenevaks halduskulude korrigeerimiseks; C. arvestades eelarvepädevate institutsioonide 25. novembri 2004. aasta avaldust [4], milles paluti, et kõnealune paranduseelarve sisaldaks üksnes palkade ja pensionide iga-aastasest kohandamisest tulenevaid institutsioonide halduskulude assigneeringute kärpeid; D. arvestades, et komisjoni ettepanek hõlmas ka mõningaid palkade kohandamisega mitte seotud haldusküsimusi, 1. nõustub nõukogu paranduseelarve nr 2/2005 projektis kinnitatud Euroopa Parlamendi, nõukogu, Euroopa Kohtu, kontrollikoja, Euroopa majandus- ja sotsiaalkomitee, regioonide komitee, Euroopa Ombudsmani ja Euroopa Andmekaitseinspektori palkade kohandamistega; 2. otsustab komisjoni eelarves kohandada vastavalt paranduseelarve nr 2/2005 esialgsele projektile palku ja pensioneid ning on esitanud selleks eelarve muudatusettepaneku; 3. nõustub nõukogu paranduseelarve nr 2/2005 projektis kinnitatud ametikohtade loeteluga (kontrollikoda ja Euroopa Andmekaitseinspektor) ning liigenduse muudatustega (komisjon); 4. 4 otsustab kohandada vastavalt paranduseelarve nr 2/2005 esialgsele projektile tulude arvutusi (Euroopa majandus- ja sotsiaalkomitee ning Väljaannete Talitus) ning on esitanud selleks kaks eelarve muudatusettepanekut; 5. teeb presidendile ülesandeks edastada käesolev resolutsioon koos paranduseelarve nr 2/2005 projekti muudatusettepanekutega nõukogule ja komisjonile ning muudele asjaomastele institutsioonidele ja asutustele. [1] EÜT L 248, 16.9.2002, lk 1. [2] ELT L 60, 8.3.2005, lk 1. [3] EÜT C 172, 18.6.1999, lk 1. Kokkulepet on muudetud otsusega 2003/429/EÜ (ELT L 147, 14.6.2003, lk 25). [4] Vastuvõetud tekstid, 16.12.2004, P6_TA(2004)0103. --------------------------------------------------